**יום עיון יש טבע בגולן**

**לזכרה של ארנה אשד**

**שמירת טבע פילוסופיה וחדשנות**

"**טבע**" ע"פ מילוג. (מילון הרשת האינטרנטית).

* כל הדברים בעולם שלא הושפעו ממעשי האדם.
* אזור שהאדם לא פעל בו, השפיע עליו, שינה אותו וכד'

אם נקבל את הגדרת המילוג, בגולן , במזרח התיכון וברוב יבשות כדור הארץ -

**אין טבע.**

מאיר אריאל מתייחס למונח "**טבע**" ול"**אדם**" בשירו "מה חדש במדע" :

על פי מדעי הטבע   
האדם כלול בטבע   
אם כלול האדם בטבע -   
כלולים כל מעשיו.   
יוצא שעל פי המדע   
טבעי הוא מעשה האדם   
אף פרי מעשה האדם   
טבעי הוא לכל פרטיו.   
  
שני התולעת, קור העכביש,   
ליחת השבלול, יערת הדבש -   
כפרחים מפלסטיק, כדשא סינטטי   
הנמשכים ברצף ממח ברנש 

אם כן מה הוא "מלאכותי"? "מלאכותי" להלכה   
זה כל דבר שנעשתה בו מלאכה   
אך אינו בניגוד ל"טבעי", כמקובל   
במילון, בתשבץ, או בדרך כלל...

אז האדם והטבע **חד הם**? לא ממש.

יש המייחסים לאדם את קיומה של תודעה, שאיננה קיימת אצל בעלי חיים וצמחים. (גם לגבי אבחנה זו קיימים חילוקי דעות).

אם נישאר עם התובנה שתודעה מצויה אך ורק אצלינו בני האדם, עצם קיומה של התודעה - מחייבת אותנו בני האדם, להתייחס למפגעים הנגרמים על ידינו ליצורים שבטבע ובמילים אחרות:

**בכל מגע שלנו עם הטבע, עלינו לנקוט בזהירות הנדרשת מאיתנו**

**כבעלי מודעות ורגישות**

**שאיננה קיימת אצל שאר המינים בטבע.**

כל אחד מאיתנו נדרש באיזו שהיא סיטואציה לפעול או לנקוט זהירות ביחס לסביבה הטבעית שבה אנו חיים. הזהירות מקורה בתחושה ראשונית של חיבה, חוויה, הבנה, של כל אחד מאיתנו את הטבע שמסביבנו.

את יום העיון הנוכחי החלטנו להקדיש למושגים הכל כך ברורים "טבע" ו"שמירת טבע". מה זה בכלל? ולמה צריך?.